cyanic-selkie/wikianc huggingface dataset:
Ջեք Ուայթ
The White Stripes
1997 թվականին Ջեքը Մեգ Ուայթի հետ հիմնադրում է The White Stripes-ը ։ Խումբն իր կարիերան սկսում է որպես Միչիգանի գարաժ ռոք և ընդհատակյա երաժշտության շարժման մի մաս՝ նվագելով տեղի խմբերի հետ, դրանց թվում՝ Bantam Rooster, The Dirtbombs, The Paybacks, Rocket 455, and The Henchmen: 1998 թ.-ին The White Stripes-ը գրանցվում է Italy Records անկախ լեյբլի տակ, որը հիմնվել է Դեթրոյթում Դեյվ Բուիքի կողմից ։ 1999 թ.-ին խումբը թողարկում է իր առաջին ալբոմը՝ The White Stripes˗ը, որից հետո՝ ընդամենը մեկ տարի անց, թողարկում է երկրորդը՝ De Stijl անվանումով կուլտային ալբոմը ։ Billboard ամսագրի՝ անկախ ալբոմների (Independent Albums) շարքում այն հասնում է 38-րդին։ Տեսահոլովակներում և կենդանի համերգների ժամանակ խումբը հանդես էր գալիս սև, կարմիր և սպիտակ հագուստներով, ինչով էլ նրանք արտաքնապես տարբերվում էին մյուս խմբերից։ 2001 թ.-ին թողարկում են White Blood Cells ալբոմը։ Պարզ, գարաժ-ռոքային հնչողությամբ ալբոմը լավ ընդունվեց սկզբում Մեծ Բրիտանիայում, հետո Միացյալ Նահանգներում՝ դրանով իսկ դարձնելով խմբին 2002 թվականի ամենասպասված խմբերից մեկը։ Դրան հաջորդեց 2003 թ.-ին թողարկված՝ ոչ պակաս հաջողված Elephant ալբոմը։ Ալբոմի առաջին սինգլը՝ "Seven Nation Army"-ն, դարձավ խմբի ամենահայտնի հիթը։ Խմբի հինգերորդ ալբոմը ձայնագրվեց Ջեքի տանը, և այդ ալբոմով նկատվեցին խմբին հատուկ հնչողության մեջ փոփոխություններ. այն ներառում է դաշնամուրային մեղեդիներով, փորձարարական մարիմբա երաժշտական գործիքով ու ավելի շատ ռիթմ գիթառով հարուստ երգեր։ Թվով վեցերորդ ալբոմը ՝ Icky Thump-ը, թողարկվեց 2007 թ.-ին՝ մտնելով Մեծ Բրիտանիայում ալբոմների հիթ շքերթ որպես համար առաջին, իսկ Billboard 200-ում՝ որպես երկրորդ ալբոմ։ Ավելի ուշ խումբը չեղյալ հայտարարեց շրջագայության 18 համերգային ելույթներ՝ Մեգ Ուայթի առողջական խնդիրների պատճառով ։ 2009 թվականին Ջեքը խոսում էր յոթերորդ ալբոմի թողարկման ծրագրեր ունենալու մասին, սակայն այդ ալբոմը այդպես էլ չթողարկվեց։ Իսկ դադարից հետո խումբն առաջին անգամ ելույթով հանդես եկավ Քոնան Օ՛Բրայենի՝ «Ուշ գիշերը Քոնան Օ՛Բրայենի հետ» (Late Night with Conan O’Brien) հաղորդման ժամանակ՝ 2009 թ.-ի փետրվարի 20-ին։ Խմբի՝ 2007 թվականի շրջագայության մասին պատմող փաստագրական ֆիլմը՝ The White Stripes: Under Great White Northern Lights (Մեծ սպիտակ բևեռափայլի տակ) հայտնվեց Տորոնտոյի միջազգային ֆիլմերի փառատոնին (Toronto International Film Festival)։ 2007-ին խումբը ունեցավ համերգ, որը պատմության մեջ հիշվեց որպես ամենակարճ ելույթ. խումբը նվագեց ընդամենը մեկ նոտա։ Այդ օրն՝ ավելի ուշ, նվագեցին ամբողջական համերգը Mile One Centre-ում, St. John-ում։ 2011 թ.-ի փետրվարի 2-ին խմբի պաշտոնական կայքում հայտարարություն դրվեց այն մասին, որ խումբը ցրվում է ։ Ինչպես հայտնվում էի պաշտոնական հաղորդագրության մեջ, պատճառները տարբեր են, և կապված չեն առողջական խնդիրների կամ երաժշտական տարաձայնությունների հետ։
The Raconteurs
The Raconteurs-ը (հայերեն` Րեքոնչըրս) Ջեք Ուայթի խումբն է, որը կազմավորվել է 2005-ին Ջեքի, Բրենդան Բենսոնի, Ջեք Լոուրենսի և Պատրիկ Քիլեր կողմից։ Խմբի կազմավորման հիմքն է հանդիսացել "Steady, As She Goes" երգը, որը Ջեքը գրել էր Բենսոնի հետ, որն էլ ոգեշնչել էր նրանց խումբ ստեղծել։ 2005-ին խումբը հավաքվում է Դեթրոյթում, և այդ ընթացքում ազատ ժամանակ ձայնագրություններ էին անում։ Խմբի դեբյուտային ալբոմը՝ Broken Boy Soldiers-ը, ձայնագրվել է Բենսոնի տանը, Դեթրոյում։ Ալբոմին աջակցելու համար խումբը սկսում է շրջագայություն, որն ներառում էր նաև 8 ելույթներ, որի ժամանակ The Raconteurs˗ը տաքացնող խումբ էր հանդիսանում Բոբ Դիլանի համար։ Երկրորդ ալբոմը՝ Consolers of the Lonely-ն, և առաջին սինգլը այդ ալբոմից՝ Salute Your Solution-ը, թողարկվել են 2008-ին։ Consolers of the Lonely˗ն արժանացել է Գրեմմի մրցանակի։
The Dead Weather
2009 թվականի սկզբին Ջեքը կազմում է մեկ այլ խումբ՝ The Dead Weather-ը, The Kills-ի ֆրոնթմեն Էլիսոն Մոսհարթի հետ։ Խմբում Ջեքը կրում է հարվածահարի և վոկալիստի պարտականությունները, իսկ խմբի մյուս անդամների թվում են Ջեքի մյուս խմբից՝ The Raconteurs-ից Ջեք Լոուրենսը, Queens Of the Stone Age-ի դաշնակահար և կիթառահար Դին Ֆերտիտան։ Խմբի դեբյուտային ալբոմից մի քանի հաջողված երգեր թողարկվեցին 2009-ի մարտի 11-ին, Նաշվիլլում, իսկ հենց ալբոմը թողարկվեց 2009-ի հուլիսի 13-ին, և հուլիսի 14-ին Հյուսիսային Ամերիկայում Ջեք Ուայթի լեյբլի՝ Third Man Records-ի տակ։ Արդեն նույն տարի՝ հոկտեմբերի 16-ին, Մոսհարթը հայտարարեց, որ խմբի երկրորդ ալբոմը կիսով չափ պատրաստ է։ Առաջին սինգլը՝ "Die By The Drop"-ը թողարկվեց 2010-ի մարտի 30-ին։ Նոր ալբոմը՝ Sea of Cowards-ը, թողարկվեց մայիսի 7-ին Իռլանդիայում, մայիսի 10-ին՝ Միացյալ Թագավորությունում, իսկ մայիսի 11-ին՝ Միացյալ Նահանգներում։
Անհատական կարիերա
2003-ին լուրեր էին պտտվում այն մասին, որ Ջեքը համագործակցել է Electric Six-ի հետ վերջինիս "Danger! High Voltage" երգում։ Երկու կողմն էլ հերքեցին այդ լուրերը, և երգում վոկալի մասը պաշտոնապես գրանցվեց John S O’Leary-ի անվան տակ։ Նույն տարում Ջեքը նկարահանվել էր "Սառը լեռը" ֆիլմում, որտեղ նրա կատարմամբ կար միանգամից հինգ երգ՝ "Sittin' On Top Of The World", "Wayfaring Stranger", "Never Far Away", "Christmas Time Soon Will Be Over" և "Great High Mountain", որոնք ամերիկյան հին ֆոլկ երգեր են։ 2008-ին Ջեքը Ալիշա Քիզի հետ համատեղ երգ թողարկեց, որը Ջեյմս Բոնդի ֆիլմաշարից "Quantum of Solace"-ի սաունդթրեքն է։ 2009 թ.˗ին Ջեքը նկարահանվում է "It Might Get Loud" վավերագրական ֆիլմում, որտեղ հայտնի երաժիշտներ Ջիմի Փեյջը, U2˗ից The Edge˗ը քննարկում են էլեկտրոնային կիթառով նվագելու տարբեր ձևեր։ Ջեքի առաջին սոլո սինգլը՝ "Fly Farm Blues"-ը, գրվել և ձայնագրվել է ֆիլմի ժամանակ 10 րոպեի ընթացքում։ Սինգլը վաճառքի դուրս եկավ 2009 թ.-ի օգոստոսի 11-ին 7 դյույմանով վինիլներով Third Man Records լեյբլի տակ, ինչպես նաև թողարկվեց թվային տարբերակով։ 2010 թ.-ի նոյեմբերին պրոդյուսեր Danger Mouse-ը հայտարարեց, որ իր և Դանիելե Լուպպիի հետ համագործակցությամբ Rome ալբոմի աշխատանքներում ներգրավված են նաև Ջեքը և Նորա Ջոնսը։ Ալբոմից երեք երգերում՝ "The Rose With the Broken Neck"-ում, "Two Against One"-ում և "The World"-ում հնչում է Ջեքի վոկալը։ "You Know That I Know" երգը Ջեքի կատարմամբ ներառվել է 2011 թ.-ի հոկտեմբերի 4-ին թողարկված "The Lost Notebooks of Hank Williams" հավաքածուում որտեղ ներառված էին տարբեր երաժիշտների կատարմամբ երգեր՝ նվիրված քանթրի երաժիշտ Հենք Ուիլիամսին։ 2012 թ.-ի հունվարի 30-ին Ջեքը թողարկեց "Love Interruption" սինգլը։ Այն առաջին սինգլն է նրա դեբյուտային սոլո ալբոմից՝ Blunderbuss-ից, որը թողարկվել է 2012 թ.-ի ապրիլի 24-ին ։ Մարտի 3-ին նա կենդանի կատարմաբ հանդես եկավ հայտնի Saturday Night Live հաղորդմանը, որը հյուրընկալում էր Լինդսի Լոհանը։ Երեկոյի ընթացքում նա կատարեց երկու երգ՝ առաջին սինգլը՝ "Love Interruption"-ը, որի ընթացքում նրան օգնում էին միայն իգական սեռից բաղկացած երաժիշտների խումբը և "Sixteen Saltines"-ը, որի ընթացքում օգնող երաժիշտները միայն արական սեռի ներկայացուցիչներ էին։
Անձնական կյանքը
Ջեքը անձնական կյանքի վերաբերյալ հարցազրույցներ ու մանրամասներ քիչ է տվել։ Ըստ նրա՝ անձնական կյանքը չպետք է անդրադառնա կամ ազդի ստեղծագործելուն՝ ասելով, որ դա նույնն է, թե Միքելանջելոյին հարցնեին՝ ինչ կոշիկներ է նա հագնում։ Ինտրիգային խոսակցութունների առարկա էր Ջեքի և Մեգ Ուայթի միջև եղած կապը։ Վաղ հարցազրույցների ժամանակ նրանք իրար հետ ներկայանում էին որպես ընտանիքի անդամներ՝ իբրև 10 երեխաներից երկուսը։ Այդ մասին Ջեքը խոսել է "Under Great White Northern Lights" փաստագրական ֆիլմում։ Սակայն Դեթրոյթի ամենահայտնի օրաթերթը՝ Detroit Free Press-ը, տպագրեց զույգի ամուսնության և ամուսնալուծության վկայականների կրկնօրինակները՝ դրանով իսկ հաստատելով, որ Ջեքն ու Մեգը մի ժամանակ հանդիսացել են ամուսնական զույգ։ Վաղ 90-ականներին Մեգն աշխատել է որպես բարմեն Ռոյալ Օուքի կենտրոնական բարերից Մեմֆիս Սմոքում, որտեղ էլ նա առաջին անգամ հանդիպել է Ջեքին, ով այն ժամանակ դեռևս հայտնի էր իր իսկական ազգանունով՝ Գիլլիս։ Զույգն ամուսնացել է 1996-ի սեպտեմբերի 21-ին, և ամուսնալուծվել 2000 թ.-ի մարտի 24-ին։ Ջեքը վերցրել է Մեգի ազգանունը՝ Ուայթ։ Ուայթը շատերի կարծիքով էքսցենտրիկ է։ Օրինակ, նա տարված է երեք թվի վրա։ 2005 թ.-ի նոյեմբերի 7-ին հայտարարվեց, որ Ջեքն իր անունը փոխում է "Three Quid"-ի ( quid-ը բրիտանական ֆունտ ստեռլինգի խոսակցական տարբերակն է)։ Սակայն հաղորդվեց նաև, որ այդ անունով հանդես կգա մինչև շրջագայության ավարտը։ 2003 թ.-ին Ջեքը դերասանական դեբյուտով հանդես եկավ "Mutant Swinger from Mars"-ում, և այդ նույն տարի ռոմանտիկ կապի մեջ էր դերասանուհի Ռենե Զելվեգերի հետ, որը նրանք չէին թաքցնում։ Ջեքն ու դերասանուհին միասին նկարահանվել են "Սառը Լեռը" ֆիլմում։ Այդ ամռանը զույգը ավտովթարի ենթարկվեց, որի հետևանքով Ջեքը կոտրեց ձախ ցուցամատը և ստիպված եղավ ամառային շրջագայության օրերը տեղափոխել։ Ջեքի և Ռենեի բաժանման լուրը տարածվեց 2004-ին։ Երաժիշտը հանդիպել է բրիտանացի մոդել և երաժիշտ Կարեն Էլսոնին, Քեյթ Էլսոնի երկվորյակ քրոջը, The White Stripes-ի "Blue Orchid" տեսահոլովակի նկարահանման ժամանակ, որտեղ էլ հենց նկարահանվում էր Էլսոնը։ Նրանց ամուսնությունը տեղի ունեցավ 2005-ի հունիսի 1-ին Բրազիլիայում։ Պաշտոնական հայտարարության մեջ նշվում էր, որ ամուսնությունը երկուսի համար էլ առաջինն էր։ 2006-ի մայիսի 2-ին ծնվեց նրանց դուստրը՝ Սքարլետ Թերեզա Ուայթը։ Նրանց երկրորդ երեխան՝ Հենրի Լի Ուայթը, ծնվել է 2007 թ.-ի օգոստոսի 7-ին։ Զույգը բաժանման մասին հայտարարեց 2011 թվականին։
Ծանոթագրություններ
Կատեգորիա:Ամերիկացի ռոք երգիչներ Կատեգորիա:1975 ծնունդներ Կատեգորիա:Հուլիսի 9 ծնունդներ Կատեգորիա:«Գրեմմի» մրցանակի դափնեկիրներ Կատեգորիա:Ամերիկացի բլյուզ կիթառահարներ Կատեգորիա:Ամերիկացի ռոք կիթառահարներ Կատեգորիա:21-րդ դարի ամերիկացի երգիչներ Կատեգորիա:Ամերիկացիներ լեհական սերմամբ Կատեգորիա:Ամերիկացի երգահաններ Կատեգորիա:Ամերիկացի երաժշտական պրոդյուսերներ Կատեգորիա:20-րդ դարի ամերիկացի երգիչներ
Սերգեյ Սարդարով
Սերգեյ Արշակի Սարդարով, ավիացիայի գեներալ-գնդապետ (1965)։ ԽՄԿԿ անդամ (1930)։
Ուսում
Սովորել է Մոսկվայի մեխանիկա-մեքենաշինական ինստիտուտում, 1933 թվականին ավարտել է Լենինգրադի ռազմատեսական օդաչուական դպրոցը, 1952 թվականին՝ ԽՍՀՄ զինված ուժերի Գլխավոր շտաբի Կ․ Վորոշիլովի անվան ռազմական ակադեմիան։
Ծառայություն
1934 թվականից ծառայել է Հեռավորարևելյան հատուկ բանակում, եղել գրոհային ավիացիոն էսկադրոնի օղակի, դասակի, 1936 թվականից՝ ջոկատի հրամանատար։ 1938 թվականին նշանակվել է էսկադրիլիայի, 1939 թվականին՝ 18-րդ կործանիչ ավիագնդի զինկոմ, 1940 թվականին՝ 307-րդ կործանիչ ավիագնդի հրամանատար։
1942 թվականից Սարդարովը իր գլխավորած 965-րդ կործանիչ ավիագնդով պաշտպանել է Արխանգելսկը, Աստրախանը, Գրոզնին, Միներալնիե վոդին։ 1944 թվականին փոխգնդապետ Սարդարովի ավիագունդը մասնակցել է Թամանյան թերակղզու, Ղրիմի ազատագրմանը, Օդեսան պաշտպանել օդային հարձակումներից։ 1944 թվականի վերջին Սարդարովը նշանակվել է կործանիչ ավիացիոն դիվիզիայի հրամանատարի տեղակալ, 1945 թվականին մասնակցել Ռումինիայի գրավմանը։
Հետպատերազմյան տարիներին վարել է պատասխանատու պաշտոններ, մինչև 1950 թվականը եղել ավիացիոն դիվիզիայի, 1952-1956 թվականներին՝ ավիացիոն միավորման հրամանատար։ Մինչև զորացրումը (1971 թվականի փետրվար) եղել է հակաօդային պաշտպանության ռազմային հրամանատարական ակադեմիայի (Գ․ Ժուկովի անվան, Կալինին) պետի տեղակալ։
Ընտրվել է ԽՄԿԿ 22-րդ և 23-րդ համագումարների պատվիրակ։
Պարգևներ
Կատեգորիա:Հայ գեներալներ Կատեգորիա:Հայ ռազմական գործիչներ Կատեգորիա:1909 ծնունդներ Կատեգորիա:1987 մահեր Կատեգորիա:Փետրվարի 25 ծնունդներ Կատեգորիա:Սեպտեմբերի 9 մահեր Կատեգորիա:ԽՄԿԿ անդամներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:Կարմիր աստղի շքանշանի ասպետներ Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ Կատեգորիա:«1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալակիրներ
Նախագահական գրադարան (Ադրբեջան)
Նախագահական գրադարան ԱՀ Նախագահի աշխատասենյակում (ադրբեջաներեն՝ Azərbaycan Respublikası Prezidentinin İşlər İdarəsinin Prezident Kitabxanası), ստեղծվել է Հեյդար Ալիևի նախաձեռնությամբ 2003 թվականին երկու քաղաքային գրադարանների (Կենտրոնական քաղաքային գրադարան (նախկինում Լենինի անվան) և Քաղաքական դաստիարակության տան գրադարան (նախկինում Կիրովի անվան)) հիման վրա։ Կիրովի անվան գրադարանի կազմում 1934 թվականին ընդգրկեց նաև Կենտրոնական կուսակցական գրադարանը, որը հիմնադրվել է 1920 թվականին Բաքվի Կուսակցական հանձնաժողովում։ Կենտրոնական քաղաքային գրադարանը գործում է 1870 թվականից սկսած ։
Համաձայն Ադրբեջանի Հանրապետության նախագահի ընդունած հրամանագրի՝ 2009 թվականի հունիսի 22-ից սկսած նախագահական գրադարանը կարգավիճակ է ստացել Ադրբեջանի Հանրապետության Նախագահի աշխատակազմի ներքո։
Կուպրա Մարիտիմա
Կուպրա Մարիտիմա (Cupra Marittima), կոմունա Իտալիայում, գտնվում է Մարկե մարզի Ասկոլի Պիչենո գավառում ։
Բնակչությունը կազմում է 5252 մարդ (2008), բնակչության խտությունը՝ 303 մարդ/կմ²։ Տարածքը կազմում է 17 կմ²։ Փոստային ինդեքս՝ 63012։ Հեռախոսային կոդ՝ 0735։
Ժողովրդագրություն
Բնակչության աճը
Նախագահական գրադարան (Ադրբեջան)
Կառուցվածք
Նախագահական գրադարանը իրականացնում է իր աշխատանքը՝ ձևավորելով որոշակի կազմակերպչական-կառավարչական կառույց, որը կազմված է հինգ վարչությունից, որոնք էլ կազմված են յոթ բաժիններից։ Եվս մեկ վարչություն էլ զբաղվում է տեխնիկական հարցերով ։
Մատենագիտական ցուցանիշներ
Մատենագիտական ցուցանիշները նախագահական գրադարանի տեղեկանքների ու մատենագիտական գործունեությանը կարևորագույն ուղղություններից են և ներառում են հետևյալ թեմաները․
Սրահներ
Արվեստի գրականության սրահ
Այս սրահի ֆոնդը պարունակում է ամեն տեսակի արվեստի մասին 50 000 միավոր գրականություն, այդ թվում նաև կլավիրներ, նոտաներ և ձայնապնակներ։ Այստեղ են պահվում նաև հազվագյուտ գրքեր թատրոնի, երաժշտության և բնանկարչության մասին։
Մեծ ընթերցասրահ
Մեծ ընթերցասրահը կահավորված է հին արևելյան ճարտարապետության ոճով և ունի 56 տեղ։ Սրահը հագեցած է էլեկտրոնային միջոցներով, իսկ ընթերցողներին ծառայություններ են մատուցվում գրադարանի կառավարման ավտոմատացված համակարգով։
Կոնֆերանս-սրահ
Նախագահի, կառավարության և տարածաշրջանային աշխարհագրության վերաբերյալ գրականության մատենագրության բաժնում կա նիստերի դահլիճ, որն ունի 100 տեղ։ Այստեղ տեղի են ունենում գրքերի շնորհանդեսներ, մամուլի ասուլիսներ, գրական և գեղարվեստական հանդիպումներ, ընթերցողների գիտաժողովներ և տարբեր ցուցահանդեսներ։
Էլեկտրոնային ռեսուրսների սրահ
Էլեկտրոնային ռեսուրսների սրահն ունի 14 տեղ և հագեցած է անհրաժեշտ էլեկտրոնային-տեղեկատվական միջոցներով։
Հազվագյուտ գրքեր հիմնադրամ
Այս սրահում հավաքված են XVI-XIX դարերի, ինչպես նաև ХХ դարասկզբի հրատարակություններ ռուսերեն, անգլերեն, ֆրանսերեն, լեհերեն, իտալերեն, էստոներեն, շվեդերեն և այլ լեզուներով։ Կան նաև գոթական շրիֆտով տպագրված գերմանական հին գրքերի հավաքածուներ՝ «Թագավորական երաժշտական ակադեմիային տրամադրված օպերայի մեծ հավաքածու» (1703, 1734, 1739, ֆրանսերենով) «Ռուսական կայսրության անվանի վաճառականություն» (Պետության փաստացի խորհրդատու Տագիևի պատվավոր նմուշը չորս լեզուներով «Թաթարների մոտ։ Դերբենդից մինչև Ելիզավետպոլ» (հեղինակը բարոն դը Բայ, ֆրանսերեն), «Միրզա Շաֆիի երգերը» (կազմող ՝ Ֆ. Բոդենշտեդտ, 1865 թվական, Բեռլին, գերմաներեն) «Երկու թուրքական կատագերկություն» (Ախունդով․ «Լենկորական խանի վեզիրի արկածները» և «Արևելյան փաստաբաններ» կազմող՝ Ալֆոնս Սալեր (1888 թվական, Փարիզ, ֆրանսերեն) և ուրիշներ ։
Էլեկտրոնային գրադարան
Նախագահական գրադարանի էլեկտրոնային տարբերակը, որը գտնվում է ԱՀ նախագահի աշխատասենյակում բազա է, որտեղ հավաքված են էկոնոմիկայի, պատմության, մշակույթի, Ադրբեջանի գիտության, ինչպես նաև քաղաքական կյանքի մասին գրքերի էլեկտրոնային տարբերակները։ Էլեկտրոնային գրադարանն իր մեջ ներառում է մատենագիտական ինդեքսներ, լրատուներ, էլեկտրոնային կատալոգ, էլեկտրոնային գրքեր, էլեկտրոնային ռեսուրսներ և էլեկտրոնային նախագծեր։
Էլեկտրոնային կատալոգ, պարունակում է նոր գրքերի համար նախատեսված որոնիչ, ինչպես նաև առանձին մուտք դեպի ռետրոֆոնդ, ավտոռեֆերատ, Միավորված ազգերի կազմակերպություն դեպոզիտար ֆոնդ, էլեկտրոնային ռեսուրսներ (CD, DVD), երաժշտական նոտաներ և պարբերականներ։ Որոնումը հնարավոր է կատարել մի քանի տարբերակով․ Գիտատեխնիկական տեղեկատվության պետական ռուբիկատորի հիման վրա, ստանդարտ (լրիվ տեքստ), ընդլայնված (թեմաներ, հեղինակ, հրատարակություն, տարի, ISSN/ISBN և այլն), բառարանային և թեմատիկ։ էլեկտրոնային գրքերի բազային տվյալներում կա կատեգորիաների մատենագրություն (փիլիսոփայություն, պատմություն, Ադրբեջանի պատմություն, հասարակագիտություն, էկոնոմիկա, պետություն և իրավունք, քաղաքականություն, քաղաքագիտություն, գիտություն և կրթություն, մշակույթ, գրադարանային գործ, լեզվաբանություն, գրականագիտություն, ֆոլկլոր, նկարչական գրականություն, արվեստ, զանգվածային լրատվության միջոցներ, ինֆորմատիկա, կրոն, բնական գիտություններ, նավթ, կապ, Տեխնոլոգիա, տեխնիկական գիտություններ, ճարտարապետություն, գյուղատնտեսություն և անտառատնտեսություն, տուրիզմ, անցակետային գործ, բժշկություն և առողջապահություն, սպորտ, ռազմական գործ, վիճակագրություն, էկոլոգիա) և դասավորված է այբբենական հերթականությամբ, որը բաժանված է երեք մասի․ ադրբեջաներեն, ռուսերեն և այլ օտար լեզուներ.
Էլեկտրոնային ռեսուրսներ հանդիսանում են գրադարանի կարևոր ուղղություններից մեկը և պարունակում են ամբողջական տեքստային էլեկտրոնային ռեսուրսներ ընթացիկ թեմաների վերաբերյալ․ ելույթներ, հարցազրույցներ և ԱՀ նախագահի հայտարարություններ, Ադրբեջանի նավթային քաղաքականությունն ու Իլհամ Ալիևը, Դարի պայմանագիր, Օլիմպիական շարժումը Ադրբեջանում, Ադրբեջանական սփյուռք, Մունիցիպիալ իշխանություն, Լեռնային Ղարաբաղի հակամարտություն, շրջանների սոցիալ-էկոնոմիկ զարգացվածություն, Պետական ծառայություն, Բաքու քաղաքի և նրա արվարձանների սոցիալ-էկոնոմիկ զարգացվածությունը.
Էլեկտրոնային նախագծեր, էլեկտրոնային-փաստական հավաքածուներ են, որոնք գրավում են նոր, ընթացիկ թեմաներ և ստեղծվել են նախագահական գրադարանում։ Դրանց մեջ կարելի է առանձնացնել ադրբեջաներեն «Հեյդար Ալիև։ Էլեկտրոնային փաստաթղթերի հավաքածուն», «Ադրբեջանի Հանրապետության Նախագահ Իլհամ Ալիևի արտաքին քաղաքական գործունեությունը» և «Լույսերի երկիր՝ Ադրբեջան», «Трагедия XX դարի տրագեդիա՝ Խոջալուի արյունահեղություն», «Ագրեսիա. Բաքու, 1990 թվականի հունվարի 20», «Ադրբեջանի էկոլոգիա», «Թյուրքական ժողովուրդների գիրք-հուշարձաններ», «Ադրբեջանական մուլտիկուլտուրալիզմ», «Ադրբեջանն ու իսլամական աշխարհը», «Ադրբեջան-ՅՈՒՆԵՍԿՈ» և այլն։
Տեղեկագրեր, գրադարանային-ինֆորմացիոն ծառայության նոր ձև, որի ընթերցողներին նոր մատենագիտական տեղեկատվության արագ տրամադրումն է։ Տեղեկագրերը տպագրվում են պարբերական նյութերի հիման վրա երեք լեզուներով ՝ ադրբեջաներեն, ռուսերեն և անգլերեն։ Եռամսյակի ընթացքում կազմված տեղեկագրերի շարքում կան հետևյալները.
Արտաքին հղումներ
Կատեգորիա:Գրադարաններ այբբենական կարգով Կատեգորիա:Բաքվի գրադարաններ Կատեգորիա:2003 հիմնադրված գրադարաններ
(827) Վոլֆիանա
(827) Վոլֆիանա (Wolfiana), աստերոիդ աստերոիդների հիմնական գոտում։ Հայտնաբերվել է 1916 թվականի օգոստոսի 29-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 2,274349 ա. մ., առավելագույնը մոտենում է 1,9187 ա. մ. հեռավորության վրա և հեռանում 2,63 ա. մ. ։ Արեգակի շուրջ մեկ ամբողջական պտույտ է կատարում 1252,81 երկրային օրվա ընթացքում, իր ուղեծրով շարժվելով միջինում 0,287355 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։
Արտաքին հղումներ
Կատեգորիա:Ֆլորայի ընտանիքի աստերոիդներ Կատեգորիա:1916 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Միկլոշ Ռադնոտի
Կենսագրություն
Ծնվել է 1909 թվականի մայիսի 5-ին Բուդապեշտում, հրեաների բարեկեցիկ ընտանիքում։ Մայրը՝ Իլոնա Գրոսը, և երկվորյակ եղբայրը մահացել են ծննդաբերության ժամանակ։ 12 տարեկան էր, երբ մահացել է նրա հայրը՝ Յակոբ Գլատերը։ Դաստիարակվել է ազգականների մոտ։ 1927 թվականին ավարտելով դպրոցը՝ մեկ տարի սովորել է Լիդերցի տեքստիլ ուսումնարանում, Չեխոսլովակիա։ 1928 թվականին ընկերների հետ համատեղ հրատարակում է իր ամսագրի երկու համարներ, որտեղ տպագրել է նաև իր երկու բանաստեղծությունները՝ «Ճայի ճիչը» (Sirálysikoly) և «Աղքատության ու ատելության պոեզիա» (Szegénység és gyűlölet verse)։ Հաջորդ տարի հրատարակված անթոլոգիայում արդեն ընդգրկված էին Միկլոշ Ռադնոտիի 12 բանաստեղծություններ։ 1930—1934 թվականներին սովորել է Սեգեդի Ֆերենց Յոզեֆի անվան համալսարանի բանասիրական ֆակուլտետում՝ ուսումնասիրելով հունգարերեն ու ֆրանսերեն։ 1935 և 1938 թվականներին երկու անգամ մեկական ամսով այցելել է Փարիզ։ 1930-ական թվականների կեսերին մտերմացել է սոցիալիստական շարժման գործիչների հետ։ Միլոշ Ռադնոտիի վրա ծանր ազդեցություն են թողնում Իսպանիայի քաղաքացիական պատերազմն ու Գարսիա Լորկայի մահը։ Գրել է վերջինիս նվիրված բանաստեղծութուններ։
Երկրորդ համաշխարհային պատերազմի սկզբում՝ 1940 թվականի հունիսին ու 1942 թվականի հունիսին ուղարկվել է հարկադիր աշխատանքի։ Մայիսի 18-ին նորից զորակոչվել է հունգարական բանակ, բայց հրեա լինելու պատճառով ուղարկվել է այն ստորաբաժանում, որտեղ զենք չէին կրում, և տարվել է ուկրաինական ռազմաճակատ։ 1943 թվականի մայիսին ընդունել է կաթոլիկություն՝ մկրտվելով սուրբ Իշտվանի եկեղեցում։ Գերմանական զորքերի կողմից Հունգարիայի գրավումից հետո «Մարգարիտա» գործողության շրջանակներում սկսվում է հունգարացի կես միլիոն հրեաների տեղափոխումը մահվան ճամբարներ։ Միկլոշ Ռադնոտին 1944 թվականի հունիսի 2ին աքսորվում է Հարավսլավիա՝ սերբական Բոր քաղաքի մոտ գտնվող աշխատանքային ճամբար։ Խորհրդային զորքերի ու պարտիզանների մոտենալու ժամանակ 3200 հրեաներ Հարավսլավիայի ու Հունգարիայի տարածքով ոտքով ուղարկվում նե Հայդենաու՝ համակենտրոնացման ճամբար։ Ճանապարհին Միկլոշ Ռադնոտին դաժանաբար ծեծվել է, ապա գնդակահարվել ու թաղվել ընդհանուր գերեզմանում։ Մեկուկես տարի անց գերեզմանը բացվել է. Միկլոշ Ռադնոտիի դին ճանաչվել է նրա գրպանում գտնված նոթատետրի շնորհիվ, որում նա գրի էր առել իր կյանքի վերջին ամիսներին գրված բանաստեղծությունները։ Վերաթաղվել է Բուդապեշտի գերեզմանատանը։
Ստեղծագործություններ
Միկլոշ Ռադնոտին թարգմանել է Վերգիլիուսի, Ժան Լաֆոնտենի, Արթուր Ռեմբոյի, Ստեֆան Մալարմեի, Գիյոմ Ապոլիների, Պոլ Էլյուարի, Բլեզ Սանդրարի, ստեղծագործությունները։ Թարգմանությունները լույս են տեսել Orpheus nyomában («Օրփեոսի հետքերով», 1942) գրքում։
Արտաքին հղումներ
Կատեգորիա:Հունգարացի գրողներ Կատեգորիա:Հունգարացի բանաստեղծներ Կատեգորիա:Հունգարացի թարգմանիչներ Կատեգորիա:Գրական կեղծանուններով հայտնի հեղինակներ Կատեգորիա:20-րդ դարի բանաստեղծներ Կատեգորիա:Հոլոքոստի զոհեր Կատեգորիա:Հրեա բանաստեղծներ Կատեգորիա:Բանաստեղծներ այբբենական կարգով
Նովոխատսկոե
Նովոխատսկոե (Новохатське), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նովոխատսկոե գյուղում բնակվում էր 244 մարդ։
Ժողովածու (5037)
Ժողովածու (5037), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5037 թվի տակ։ Ձեռագիրը գրվել է 1797 թվականին Մատթեոս նոտար գրիչի կողմից Կոստանդնուպոլսում։ Ստացողը եղել է մահտեսի Պետրոս Վանեցին։ Գրված է թղթի վրա, որը ունի 19.5x13 չափս։ Ձեռագիրը կազմված է 162 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 80բ, 159բ ։
Ծանոթագրություններ
Կատեգորիա:Մատենադարանի ձեռագրեր
Ստիլուս
Ստիլուս, գրիչ (ոչ մեծ չափի մետաղական կամ պլաստմասային փայտիկ) հատուկ պլաստմասե վերջույթով, որով անհրաժեշտ է հպվել համակարգչի (սմարթֆոնի, պլանշետի, և այլն ) սենսորային էկրանին այն կառավարելու համար, կամ գրաֆիկական պլանշետի վրա նկարելու համար։ Թեև սենսորային էկրանի վրա կարելի է աշխատել նաև մատի օգնությամբ, բայց ստիլուսը ապահովում է աշխատանքի ճշգրտություն։ Ստիլուսը կատարում է մկնիկի կամ թաչպադի դեր։
Առաջին համակարգիչը, որը օգտագործել է ստիլուս Styalator-ն է, որը ցուցադրվել է Թոմ Դայմոնդի կողմից 1957 թվականին ։
Ստիլուսի տեսակներ
Ստիլուսին փոխարեն կարող է ծառայել ցանկացած ոչ շատ սուր ծայրով առարկա՝ էկրանը նույնատիպ է արձագանքում ստիլուսի, եղունգի, ատամի չոփիկի ճնշմանը։ Սակայն հատուկ ստիլուսը չնայած նրան, որ ունի բարակ ծայր, այն ու ամենայնիվ այն կորացված է, ինչն էլ թույլ է տալիս նրան սահել էկրանի վրայով չվնասելով այն։
Տարողական էկրանների համար նախատեսված ստիլուսը պետք է ունենա վերջույթը, որը օժտված է էլեկտրական տարողությամբ։ Այս տեսակի ստիլուսը օժտված է փափուկ ռեզինե վերջույթով, որի իր մեջ ունի մագինասկան պտտվող օղակ, կծիկ կամ երկաթի խարտուք։
Գրականություն
Կատեգորիա:Ներմուծում Կատեգորիա:Ամերիկյան հայտնագործություններ
Վաղարշ Վաղարշյան (քանդակ)
«Վաղարշ Վաղարշյան» քանդակ, հայ քանդակագործ Արա Սարգսյանի բրոնզե դիմաքանդակը՝ «Հայ ժողովրդի անվանի մարդիկ» շարքից ։ 1943 թվականին ստեղծված գիպսից դիմաքանդակը (չափերը՝ 47x35x32) պահվում է Արա Սարգսյանի և Հակոբ Կոջոյանի տուն-թանգարանում, իսկ 1948 թվականին բրոնզից ստեղծված դիմաքանդակը (չափերը՝ 67x66x42)՝ Մոսկվայի արևելյան թանգարանում ։
Նկարագրություն
Վաղարշյանի կերպարում հետապնդված և վեր է հանված մարդը, մտածողը, սակայն այստեղ անտեսանելի միջոցներով գտնված ու պատկերված է նաև ստեղծագործական ավյունով լի խառնվածքով դերասանը։ Վաղարշյանի կիսանդրին ավելի «հախուռն» է և այնպես է մտահաղացված, որ անմիջապես ակտիվ փոխհարաբերության մեջ է մտնում դիտողի հետ ։
Նայում ենք քանդակին և զգում, որ դրանում կերպարվածը նշանակալիցն է կրում իր մեջ և հիմա նրա շուրթերից կպոկվեն «Ձայն հայրենականի» լայնաշունչ ու հնչեղ բառերը և նրանք լսելի կլինեն բոլորին։
Այս պլանով է կատարված Վաղարշ Վաղարշյանի կիսանդրին։
Ծանոթագրություններ
Կատեգորիա:Արա Սարգսյանի դիմաքանդակներ Կատեգորիա:Արա Սարգսյանի քանդակներ Կատեգորիա:1943 քանդակներ
Պովելիանո Վերոնեզե
Պովելիանո Վերոնեզե (Povegliano Veronese), կոմունա Իտալիայում՝ Վենետո մարզի Վերոնա գավառում ։ Սահմանակից է Մոցեկանե, Նոգարոլե Ռոքա, Վիգազիո, Վիլլաֆրանկա դի Վերոնա համայնքներին ։
Բնակչության թվաքանակը 2014 թվականի տվյալներով եղել է 7.127 ։ Բնակչության խտությունը կազմում է 363 մարդ/կմ²։ Զբաղեցնում է 18,69 կմ² տարածք։ Փոստային ինդեքս՝37064։ Հեռախոսային կոդ՝ 045։
Ժողովրդագրություն
'''Բնակչության թվաքանակի փոփոխությունները.
Ծանոթագրություններ
Կատեգորիա:Իտալիայի բնակավայրեր
Ռեհեմա Նանֆուկա
Ռեհեմա Նանֆուկա (Rehema Nanfuka, ), կինոյի, թատրոնի և հեռուստատեսության ուգանդացի գործիչ, դերասանուհի և ռեժիսոր, ով լայն ճանաչում ու համբավ է ձեռք բերել հատկապես Imani, Veronica's Wish, Imbabazi, Haunted Souls, The Road We Travel, Queen of Katwe, Imperial Blue ֆիլմերում ու սերիալներում իր տպավորիչ դերակատարումների, ինչպես նաև ռեժիսորական մի շարք աչքի ընկնող աշխատանքների շնորհիվ  ։
Imani ֆիլմում Նանֆուկայի դերակատարումը նրան բերել է աֆրիկյան կինոակադեմիայի 2010 թվականի մրցանակ «Ամենախոստումնալից դերասանուհի» անվանակարգում և իսպանական Կորդովա քաղաքում անցկացվող աֆրիկյան ֆիլմերի ամենամյա փառատոնի մրցանակ՝ «Լավագույն դերասանուհի» անվանակարգում ։ Բացի այդ, նրա դերասանական ուշագրավ աշխատանքն արժանացել է անվանի մի շարք քննադատների դրվատանքին  ։
Իրեն դրսևորելով նաև որպես շնորհալի կինոռեժիսոր՝ Նանֆուկան 2018 թվականին նկարահանել է Veronica's Wish («Վերոնիկայի ցանկությունը») ֆիլմը, որը Ուգանդայի մայրաքաղաք Կամպալայում 2018 թվականին անցկացված կինոփառատոնում մրցանակ է շահել «Լավագույն ռեժիսուրա» անվանակարգում։ Այդպիսով՝ Նանֆուկան դարձել է նման բարձր պարգևի արժանացած ուգանդացի առաջին կին կինոռեժիսորը ։ Այդ կինոնկարը մրցանակներ է ստացել ընդհանուր առմամբ ութ անվանակարգում (սահմանված տասներկու անվանակարգերից)։
Արտաքին հղումներ
Կատեգորիա:Մակերերեի համալսարանի շրջանավարտներ Կատեգորիա:Կին սցենարիստներ Կատեգորիա:Ուգանդացի կինոռեժիսորներ Կատեգորիա:Ուգանդացի սցենարիստներ
Դոմինանտ սեպտակորդ
Դոմինանտ սեպտակորդն ակորդի տեսակ է։ Ակորդը երեք, չորս կամ ավելի երաժշտական հնչյուններն են, որոնք դասավորված են տերցիաներով։ Տերցիաներով դասավորված՝ 4 հնչյունից կազմված ակորդը կոչվում է սեպտակորդ։ Սեպտակորդներից ամենակարևորն ու ամենահաճախ օգտագործվողը դոմինանտ սեպտակորդն է։ Այն կարևոր դեր է խաղում դասական երաժշտության մեջ։ Դոմինանտ սեպտակորդն իր անունը ստացել է ներքևի և վերևի հնչյունների կազմած սեպտիմա ինտերվալի անունից։ Կրճատ նշանակումն է՝ D7։
Կառուցումը
Դոմինանտ սեպտակորդը կառուցվում է մաժոր և հարմոնիկ մինոր (գամմայի 7-րդ աստիճանը բարձրացվում է կես տոնով) գամմաների 5-րդ աստիճանից։ Լուծվում է տոնիկական եռահնչյան մեջ՝ եռապատկված հիմնական տոնով։ Որպես օրինակ վերցնենք դո մաժոր գամման՝ Կառուցվում է մաժոր եռահնչյանը գումարելով փոքր տերցիա, կամ՝ մեծ տերցիա+փոքր տերցիա+փոքր տերցիա(մաժ35+փ3 կամ մ3+փ3+փ3)։
Դոմինանտ կվինտսեքստակորդ
Դոմինանտ կվինտսեքստակորդը կառուցվում է, երբ D7-ի հիմնական(ներքևի) տոնը բարձրացվում է մեկ օկտավայով վերև, ներքևում մնում է տերցային տոնը։ Կառուցվում է մաժոր և հարմոնիկ մինոր գամմաների 7-րդ աստիճանից, փոքր տերցիա+փոքր տերցիա+մեծ սեկունդա (փ3+փ3+մ2) ինտերվալներից։ Լուծվում է տոնիկական եռահնչյան մեջ, կրկնապատկված հիմնական տոնով։
Դոմինանտ տերցկվարտակորդ
Դոմինանտ տերցկվարտակորդը կառուցվում է, երբ D7-ի հիմնական և տերցային տոները բարձրացվում են մեկ օկտավայով վերև, ներքևում մնում է կվինտային տոնը։ Կառուցվում է մաժոր և հարմոնիկ մինոր գամմաների 2-րդ աստիճանից, փոքր տերցիա+մեծ սեկունդա+մեծ տերցիա(փ3+մ2+մ3) ինտերվալներից։ Լուծվում է լրիվ տոնիկական եռահնչյան մեջ։
Դոմինանտ սեկունդակորդ
Դոմինանտ սեկունդակորդը կառուցվում է, երբ D7-ի հիմնական, տերցային և կվինտային տոները բարձրացվում են մեկ օկտավայով վերև։ Կառուցվում է մաժոր և հարմոնիկ մինոր գամմաների 5-րդ աստիճանից, մեծ սեկունդա+մեծ տերցիա+փոքր տերցիա (մ2+մ3+փ3) ինտերվալներից։ Լուծվում է տոնիկական սեպտակորդի մեջ՝ կրկնապատկված հիմնական տոնով։
Աղբյուրներ
Կատեգորիա:Երաժշտության տեսություն
Պենի Մորդոնտ
Պենելոպա Մերի Մորդոնտ (Penelope Mary Mordaunt, ), բրիտանացի քաղաքական գործիչ, Մեծ Բրիտանիայի պաշտպանության նախարար առաջին կինը (2019 թվականի մայիսի 1-ից մինչև 2019 թվականի հուլիսի 24-ը)։
Կենսագրություն
Ծագում է ընտանիքից, որը պատմականորեն կապված Է Լեյբորիստական կուսակցության հետ։ Պենի Մորդոնտի նախնիների թվում են ՝ Ֆիլիպ Սնոուդենը, Գանձապետարանի կանցլերի պաշտոնում առաջին լեյբորիստը, ինչպես նաև Ջորջ Լենսբերին, 1930-ական թվականներին կուսակցության առաջնորդ և դերասանուհի Անժելա Լենսբերիի պապը ։
Ավարտել է Վոթերլուվիլի Օքլենդի կաթոլիկ դպրոցը (Հեմփշիր), այնուհետև աշխատել է իլյուզիոնիստի օգնական և իր ընտանիքում առաջինն ընդունվել է համալսարան (Ռեդինգում ուսումնասիրել է փիլիսոփայություն)։ Ուսանողական տարիներին ակադեմիական արձակուրդ էր վերցրել աշխատել Ռումինիայի հիվանդանոցներում և ապաստարաններում (սեփական խոսքերով Պենի Մորդոնտը հենց այդ ժամանակվանից է հետաքրքրվել քաղաքականությամբ) ։
2010 թվականին ընտրվել է Հյուսիսային Փորթսմուտի շրջանի Համայնքների պալատ։
Մեծ Բրիտանիայի ռազմածովային նավատորմի պահեստազորում է կրտսեր լեյտենանտի կոչումով ։
2014 թվականին մասնակցել է բրիտանական Splash հեռուստաընկերության ռեալիթի-շոուին՝ ջրի ցատկում մրցելով հայտնի մարդկանց հետ (նրան մարզել է Թոմաս Դեյլին) ։
2014 թվականի հուլիսի 15-ին վարչապետ Դևիդ Քեմերոնը մի շարք վերադասավորումներ է կատարել իր աշխատասենյակում, ի թիվս այդ միջոցների Պենի Մորդոնտին նշանակելով համայնքների և տեղական ինքնակառավարման նախարարի խորհրդարանական օգնական ։
Պահպանողական կառավարություններում
2015 թվականի մայիսի 11-ին Քեմերոնը ձևավորել է 18 տարվա ընթացքում առաջին պահպանողական կաբինետը և Պենի Մորդոնտը դարձել է բրիտանական պատմության մեջ զինված ուժերի կրտսեր նախարարի պաշտոնում առաջին կինը ։
ԵՄ-ին Մեծ Բրիտանիայի անդամակցության շուրջ 2016 թվականի հանրաքվեի նախապատրաստման ընթացքում Բրեքսիթի օգտին է քարոզել։ Մասնավորապես՝ ելույթ ունենալով BBC-ում Էնդրյու Մարայի ծրագրում, հայտարարել Է, որ Մեծ Բրիտանիան հնարավորություն չունի կանխել Թուրքիայի անդամակցությունը Եվրամիությանը, սակայն նրա այդ պնդումը նույն օրը հերքվել է վարչապետ Քեմերոնի կողմից և քաղաքական հակառակորդների կողմից մեկնաբանվել որպես գիտակցված սուտ ։
2016 թվականին պաշտպանել է Անդրեա Լեդսի թեկնածությունը, որը պայքարում էր պահպանողական կուսակցությունում առաջնորդության համար, այդ թվում մասնակցել է խորհրդարանի շենքի երթին՝ «Leadsom for leader» կարգախոսի ներքո։ Conservative Home-ի համար հոդվածում գրել է, որ կուսակցության նոր առաջնորդին անհրաժեշտ է ամուր վստահություն Մեծ Բրիտանիայի համար բարենպաստ ապագայի նկատմամբ ԵՄ-ից դուրս, ինչպես նաև բանակցողի հնարամիտ ունակությունները, և որ Լեդսը լավագույնս բավարարում է այդ պահանջներին ։
2016 թվականի հուլիսին Թերեզա Մեյը ձևավորել է իր կառավարությունը, որտեղ Աշխատանքի և կենսաթոշակների նախարարությունում Մորդոնտը դարձել է հաշմանդամություն ունեցող անձանց գործերի կրտսեր նախարար ։
2017 թվականի արտահերթ խորհրդարանական ընտրությունների արդյունքներով, որոնք որոշ չափով նվազեցրել են պահպանողականների ժողովրդականությունը, Մորդոնտն իր նախկին ընտրատարածքում ստացել է ընտրողների 54,8 տոկոսի աջակցությունը՝ 7,8 տոկոսով բարելավելով 2015 թվականի ընտրությունների արդյունքը (նրա հիմնական մրցակից լեյբորիստ Ռումալ Խանը ստացել է միայն 33,7 տոկոս) ։
2017 թվականի նոյեմբերի 9-ին Պրիտի Պաթելը հարկադրված հրաժարականից հետո նշանակվել է Մեյի երկրորդ կաբինետում Միջազգային զարգացման նախարար ։ 2018 թվականից նա Կանանց և հավասարության նախարար է։
2019 թվականի մայիսի 1-ին նշանակվել է Մեծ Բրիտանիայի պաշտպանության նախարար՝ դառնալով այդ պաշտոնում առաջին կինը Մեծ Բրիտանիայի պատմության մեջ և պահպանելով կանանց ու հավասարության նախարարի պաշտոնը։
Անձնական կյանք
Գտնվում է ՏՏ ընկերության տնօրեն Իան Լայոնի հետ փաստացի ամուսնության մեջ ։
Մորդոնտը ղեկավարում է քաղաքային իշխանություններին պատկանող Ուայմերինգ Պատմական կալվածքի հիմնադրամը, որի գլխավոր շենքը կառուցվել է 1581 թվականին, գտնվում է Պորտսմուտում և հայտնի է իր նախկին տերերի ուրվականների մասին լեգենդներով ։
Արտաքին հղումներ
Կատեգորիա:Մեծ Բրիտանիայի քաղաքական գործիչներ Կատեգորիա:Պաշտպանության կին նախարարներ Կատեգորիա:Մեծ Բրիտանիայի կին քաղաքական գործիչներ
Քաջարան քաղաքի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Քաջարան քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 7 հուշարձան (5 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Բանգկոկի համաձայնագիր
Հարավարևելյան Ասիայի միջուկային զենքից ազատ գոտու մասին համաձայնագիր (Southeast Asian Nuclear-Weapon-Free Zone Treaty - SEANWFZ) կամ Բանգկոկի համաձայնագիր (Bangkok Treaty), 1995 թվականին միջուկային զենքից ազատ գոտու մասին պայմանագիր, Հարավարևելյան Ասիայի պետությունների ասոցիացիայի (ASEAN) հովանու ներքո գտնվող Հարավարևելյան Ասիայի անդամ 10 երկրների միջև (Բրունեյ Դարուսսալամ, Կամբոջա, Ինդոնեզիա, Լաոս, Մալայզիա, Մյանմար, Ֆիլիպիններ, Սինգապուր, Թաիլանդ և Վիետնամ)։ Այն ստորագրման համար բացվել է Բանգկոկ քաղաքում (Թաիլանդ), 1995 թվականի դեկտեմբերի 15-ին կայացած պայմանագրի համաժողովում, և այն ուժի մեջ է մտել 1997 թվականի մարտի 28-ին և պարտավորեցնում է իր անդամներին չմշակել, արտադրել կամ որևէ կերպ ձեռք բերել, տիրանալ կամ վերահսկել միջուկային զենք։
Համաձայնագիրը ներառում է արձանագրություն, որի համաձայն Միջուկային զենքի չտարածման մասին պայմանագրով ճանաչված հինգ միջուկային զենք ունեցող պետությունները, մասնավորապես Չինաստանը, ԱՄՆ-ը, Ֆրանսիան, Ռուսաստանը և Միացյալ Թագավորությունը (որոնք նաև ՄԱԿ-ի Անվտանգության խորհրդի հինգ մշտական անդամներն են), պարտավորվում են պահպանել Համաձայնագիրը և չնպաստել դրա մասնակից պետությունների կողմից դրա խախտմանը։ Միջուկային զենք ունեցող ոչ մի պետություն չի ստորագրել այս արձանագրությունը։
Նախադրյալներ
Հարավարևելյան Ասիայի միջուկային զենքից զերծ գոտու ապագա պայմանագրի (SEANWFZ) ստեղծման հիմքը դրվել է 1971 թվականի նոյեմբերի 27-ին, երբ Հարավարևելյան Ասիայի պետությունների ասոցիացիայի (ASEAN), 5 հիմնադիր անդամները՝ Ինդոնեզիան, Մալազիան, Ֆիլիպինները, Սինգապուրը և Թաիլանդը հանդիպեցին Մալայզիայի Կուալա Լումպուր քաղաքում և ստորագրեցին ASEAN- ի Խաղաղության, ազատության և չեզոքության գոտու մասին հռչակագիրը () : ASEAN- ի թիրախներից մեկը նաև Հարավարևելյան Ասիայի միջուկային զենքից ազատ գոտու մասին այս համաձայնագրի (SEANWFZ) ստեղծումն էր։
Այնուամենայնիվ, այդ ժամանակաշրջանի քաղաքական մթնոլորտի, այդ թվում՝ անդամների միջև եղած մրցակցության և տարածաշրջանում առկա բախումների և սառը պատերազմի պատճառով, այդ ժամանակ ավելի քիչ իրագործելի էր SEANWFZ– ի ստեղծումը։ Այսպիսով, առանց միջուկային տարածաշրջան ստեղծելու պաշտոնական առաջարկը հետաձգվեց մինչև 1990-ականները, սառը պատերազմի ավարտից և հակամարտությունների կարգավորումից հետո, և անդամ երկրները վերականգնեցին ապամիջուկայնացման ջանքերը։
Պայմանագիրն ամբողջությամբ ուժի մեջ մտավ 2001 թվականի հունիսի 21-ին՝ Ֆիլիպինների վավերացումից հետո, այդպիսով տարածաշրջանում արգելելով բոլոր տեսակի միջուկային զենքերը։ 2014 թվականին SEANWFZ- ի մասին պայմանագրի հանձնաժողովի նիստում նախարարները վերանայեցին SEANWFZ- ի պայմանագրի ամրապնդման գործողությունների 2013-2017 թվականների ծրագրի իրագործման առաջընթացը՝ միաժամանակ վերահաստատելով իրենց նվիրվածությունը՝ Հարավարևելյան Ասիան որպես, միջուկային զենքից ազատ գոտի պահպանելու գործին ։
Արձանագրություն
SEANWFZ պայմանագիրը ունի Արձանագրություն, որը բաց է ստորագրման համար միջուկային զենքի ճանաչված հինգ պետությունների՝ Չինաստանի, Ֆրանսիայի, Ռուսաստանի, Միացյալ Թագավորության և ԱՄՆ-ի կողմից։ Արձանագրությունը պարտավորեցնում է այդ պետություններին չնպաստել պայմանագրի որևէ խախտմանը և չօգտագործել կամ միջուկային զենք օգտագործելով չսպառնալ գոտու տարածքում ։
Արտաքին հղումներ
Կատեգորիա:Միջուկային զենքից ազատ գոտիներ Կատեգորիա:Սպառազինության սահմանափակման պայմանագրեր Կատեգորիա:Համաձայնագրեր Կատեգորիա:Հարավարևելյան Ասիա Կատեգորիա:20-րդ դարի պայմանագրեր Կատեգորիա:Միջուկային զենք Կատեգորիա:Սպառազինության սահմանափակում Կատեգորիա:Պայմանագրեր այբբենական կարգով
Պրեսանա
Բնակչությունը կազմում է 2433 մարդ։ Խտությունը կազմում է 143 մարդ/կմ²։ Տարածքը գրավում է 17,72 կմ²։ Փոստային ինդեքս՝37040։ Հեռախոսային կոդ՝ 0442։
Արկուատա դել Տրոնտո
Արկուատա դել Տրոնտո (Arquata del Tronto), կոմունա Իտալիայում, գտնվում է Մարկե մարզի Ասկոլի Պիչենո գավառում ։ Բնակչությունը կազմում է 1361 մարդ (2008 թվականի տվյալներով), բնակչության խտությունը՝ 15 մարդ/կմ²։ Տարածքը կազմում է 93կմ²։ Փոստային ինդեքս՝ 63043։ Հեռախոսային կոդ՝ 0736։
Ժողովրդագրություն
Բնակչության թվաքանակի փոփոխությունները
Ժողովածու (5148)
Ժողովածու (5148), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5148 թվի տակ։ Ձեռագիրը գրվել է 1617, 1616 թվականներին, 17-րդ դարում (1618 թ.) Կարապետ Եւդոկիացի (Ա), Ստեփանոս դպիր (Բ) գրիչների կողմից։ Ստացողը եղել է Կարապետ վարդապետը (Ա, Բ)։ Գրված է թղթի վրա, որը ունի 21X15 չափս։ Ձեռագիրը կազմված է 275 թերթից։ Գրված է երկսյուն, նոտրգրով։ Ունի կիսախորան և լուսանցազարդ մանրանկարներ։ Կազմը` կաշեպատ տախտակ, աստառը՝ սպիտակ, կապույտ կտավ։ Հիշատակարաններ գրչի՝ 170ա (1617 թ.), 216բ, 224ա, 235բ (1618 թ.), հետագայի՝ 170ա, 225բ (1621 թ.), 235բ (17-րդ դար), 170բ (1904 թ.), 170ա (1906 թ.), կնիք՝ 275 (1718 թ., Կարապետ վարդապետ) ։
Ծանոթագրություններ
Կատեգորիա:Մատենադարանի ձեռագրեր
Նիատա
Նիատա (Αρμένιο)՝ գյուղ Հունաստանի Հանրապետության Լարիսսա երկրամասում։ 2001 թվականի մարդահամարի տվյալներով, գյուղի բնակչությունը կազմում է 2,666 մարդ, իսկ բնակչության միջին խտությունը 23 մարդ/կմ քառ.։
Արտաքին հղումներ
Կատեգորիա:Հունաստանի գյուղեր
Նովոմայորսկոե
Նովոմայորսկոե (Новомайорське), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Նովոմայորսկոե գյուղում բնակվում էր 551 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր
Սպիտակակտուց ագռավ
Սպիտակակտուց ագռավ (Corvus woodfordi), ագռավների ընտանիքի թռչուն, որը տարածված է Սողոմոնյան կղզիներում (կղզեխումբ)։
Բնութագիր
Սպիտակակտուց ագռավն անտառային ոչ մեծ թռչուն է (40-41 սմ երկարությամբ) կարճ պոչով։ Գլուխը համեմատաբար մեծ է։ Կտուցը փղոսկրյա է, մուգ վերջավորությամբ՝ հզոր, կլորացած սև վերջավորությամբ։ Կտուցի հիմքում կան կտրտված փետուրներ։ Փետուրը փայլուն է, սև, մանուշակագույն շողերով, գլխին ունի կանաչամանուշակագույն երանգ։ Ոտքերը սև են։ Փորը մոխրագույն-սպիտակ ։
Սպիտակագլուխ ագռավի մերձավոր ազգականը համարվում է հսկա ագռավը (Corvus fuscicapillus), սակայն արտաքինից նրանք տարբերվում են միմյանցից` փետուրնորի չափսով և գույնով ։
Այն ապրում է ծառերի վրա փոքր խմբերով, ուտում է տարբեր միջատներ և պտուղներ։ Այն ապրում է անտառների խիտ հատվածներում, թռիչքի ժամանակ սպիտակագլուխ ագռավը թռչում է հնարավորինս ծառերի պսակներին մոտ։
Այս թռչունի վարքագծի վերաբերյալ տեղեկատվության պակաս կա։
Բնության պահպանության միջազգային միությունը այս տեսակը ընդգրկել է հատուկ պահպանության մեջ՝ որպես քիչ մտահոգող տեսակ։
Կենսակերպ և տարածվածություն
Այս տեսակը բնակվում է Շուազյոլ կղզիներում, Սանտա Իզաբելում և Սողոմոնյան կղզիների կղզեխմբից Գուադալկանալում։
Ձայն
Սպիտակագլուխ ագռավի ձայնը նման է Ավստրալիայի ագռավի (Corvus orru) հնչեցրած ձայնին, բայց ավելի բարձր տոնայնությամբ և ավելի արագ՝ «աո-օո-օ»-ի արձագանքով։
Սուպերհերոսային գեղարվեստական գրականություն
Սուպերհերոսական գեղարվեստական գրականություն, սպեկուլյատիվ գեղարվեստական գրականության ժանր, որն ուսումնասիրում է հագուստով հանցավոր մարտիկների արկածները, անձը և էթիկան, ովքեր հայտնի են որպես սուպերհերոսներ, որոնք հաճախ տիրապետում են գերմարդկային ուժերին և կռվում են նմանատիպ ուժ ունեցող հանցագործների դեմ, որոնք էլ հայտնի են որպես գերչարագործներ։ Ժանրը հիմնականում ընկնում է կոշտ ֆանտաստիկայի և գիտական ռեալիզմի փափուկ գիտաֆանտաստիկ սպեկտրի միջև։ Այն ամենից հաճախ ասոցացվում է ամերիկյան կոմիքսների հետ, թեև այն ընդլայնվել է այլ մեդիաներում՝ ադապտացիաների և օրիգինալ ստեղծագործությունների միջոցով։
Սուպերհերոսներ
Սուպերհերոսն ամենից հաճախ սուպերհերոսական գեղարվեստական գրականության գլխավոր հերոսն է։ Այնուամենայնիվ, որոշ վերնագրեր, ինչպիսիք են Կուրտ Բուսիեկի և Ալեքս Ռոսի «Marvels»-ը, օգտագործում են սուպերհերոսներին որպես երկրորդական կերպարներ։ Սուպերհերոսը ֆոնդային կերպարների տեսակ է, որն ունի «արտասովոր կամ գերմարդկային ուժեր» և որի առաքելությունը հանրությանը պաշտպանելն է։ Սուպերմենի նախատիպային հերոսի դեբյուտից ի վեր՝ 1938 թվականին, սուպերհերոսների պատմությունները՝ սկսած կարճ էպիզոդիկ արկածներից մինչև երկար տարիների շարունակվող սագաները, գերակշռել են ամերիկյան կոմիքսներում և անցել այլ մեդիաներ։ Բառը ինքնին թվագրվում է առնվազն 1917 թվականին։ Կին սուպերհերոսին երբեմն անվանում են սուպերհերոսուհի։ «SUPER HEROES»-ը ապրանքանիշ է, որը պատկանում է DC Comics-ին և Marvel Comics-ին։
(828) Լինդեմանիա
(828) Լինդեմանիա (Lindemannia), աստերոիդ աստերոիդների հիմնական գոտում։ Հայտնաբերվել է 1916 թվականի օգոստոսի 29-ին Յոհան Պալիսայի կողմից Վիեննայում ։
Միջին հեռավորությունը Արեգակից կազմում է 3,189833 ա. մ., առավելագույնը մոտենում է 3,0856 ա. մ. հեռավորության վրա և հեռանում 3,294 ա. մ., իսկ Երկրի ուղեծրին Լինդեմանիա աստերոիդը նվազագույնը մոտենում է 2,07 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2080,9 երկրային օրվա ընթացքում, իր ուղեծրով շարժվելով միջինում 0,173002 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,13° անկյուն։
Սուպերհերոսային գեղարվեստական գրականություն
Սուպերհերոսներ
Երկարամյա սուպերհերոսները, ինչպիսիք են DC-ի Սուպերմենը, Բեթմենը և Հրաշք կինը, իսկ Marvel-ի Սարդ-Մարդը, Կապիտան Ամերիկան և Երկաթե Մարդը, ունեն նման թշնամիների «սրիկաների պատկերասրահ»։ Այս գերչարագործներից մեկը կարող է լինել սուպերհերոսի թշնամին։ Սուպերհերոսները երբեմն պայքարում են այլ սպառնացող վտանգների դեմ, ինչպիսիք են այլմոլորակայինները, կախարդական/ֆանտաստիկ էակները, բնական աղետները, քաղաքական գաղափարախոսությունները ինչպիսիք են նացիզմը կամ կոմունիզմը (և նրանց կողմնակիցները) և աստվածանման կամ դիվային էակները։
(828) Լինդեմանիա
Ըստ Տոլենի սպեկտրալ դասակարգման պատկանում է F դասին ։
Սուպերհերոսային գեղարվեստական գրականություն
Գերչարագործներ
Գերչարագործը կամ գերչարագործուհին չարագործների մի տեսակ է, որը սովորաբար հանդիպում է կոմիքսներում, մարտաֆիլմերում և գիտաֆանտաստիկ ժանրերում տարբեր մեդիաների մեջ։ Նրանք երբեմն օգտագործվում են որպես հակադրություն սուպերհերոսների և այլ հերոսների համար։ Մինչդեռ սուպերհերոսները հաճախ օժտված են ֆանտաստիկ ուժերով, գերչարագործն օժտված է համարժեք ուժերով և կարողություններով, որպեսզի կարողանա մարտահրավեր նետել հերոսին։ Նույնիսկ առանց իրական ֆիզիկական, առեղծվածային, գերմարդկային կամ գերբնական ուժերի, գերչարագործը հաճախ տիրապետում է հանճարեղ մակարդակի ինտելեկտին, որը թույլ է տալիս նրան նախագծել բարդ սխեմաներ կամ ստեղծել ֆանտաստիկ սարքեր։
(828) Լինդեմանիա
Արտաքին հղումներ
Կատեգորիա:Աստերոիդների դաս F Կատեգորիա:1916 թվականին հայտնաբերված աստղագիտական մարմիններ Կատեգորիա:Յոհան Պալիսայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Սուպերհերոսային գեղարվեստական գրականություն
Գերչարագործներ
Մեկ այլ ընդհանուր հատկանիշը զգալի ռեսուրսների տիրապետումն է իրենց նպատակներին հասնելու համար։ Շատ գերչարագործներ կիսում են իրական կյանքի դիկտատորների, մաֆիոզների և ահաբեկիչների բնորոշ որոշ բնութագրեր և հաճախ ձգտում են համաշխարհային տիրապետության կամ ընդհանուր առաջնորդության։ Սուպերհերոսները և գերչարագործները հաճախ արտացոլում են միմյանց իրենց ուժերով, կարողություններով կամ ծագումով։ Որոշ դեպքերում, երկուսի միջև միակ տարբերությունն այն է, որ հերոսն օգտագործում է իր արտասովոր ունակությունները՝ օգնելու ուրիշներին, մինչդեռ չարագործն օգտագործում է իր ուժերը եսասիրական, կործանարար կամ անողոք նպատակների համար։
Գաղտնի ինքնություններ
Ե՛վ սուպերհերոսները, և՛ գերչարագործները հաճախ իրենց գործողություններում օգտագործում են ալտեր էգոներ։ Թեև երբեմն կերպարի իրական անունը հանրությանը հայտնի է, ալտեր էգոն առավել հաճախ օգտագործվում է հերոսի գաղտնի ինքնությունը թշնամիներից և հանրությունից թաքցնելու համար։
Սուպերհերոսների դեպքում նրանց ինքնության երկակիությունը գաղտնի է պահվում և խստորեն պահպանվում է, իրենց հարազատներին սպառնալիքի վտանգից պաշտպանելու և կանխելու մշտական օգնություն խնդրելը անգամ այն խնդիրների համար, որոնք այնքան լուրջ չեն, որ նրանց ուշադրությունը պահանջվի։ Սա կարող է դրամայի աղբյուր լինել, երբ սուպերհերոսը ստիպված է լինում միջոցներ մշակել տեսադաշտից դուրս գալու և փոխվելու համար՝ առանց բացահայտելու իր ինքնությունը կամ կրելու նման գաղտնիք պահելու գինը։ Բացի այդ, այս պատմողական տրոփը կարող է թույլ տալ ֆանտաստիկ կերպարներին երբեմն-երբեմն հայտնվել ռեալիստական պատմություններում՝ չներկայացնելով ենթաժանրի ֆանտաստիկ տարրը։
Գերչարագործների դեպքում՝ ընդհակառակը, նրանց անձերի երկակիությունը գաղտնի է պահվում և խստորեն պահպանվում է նրանց հանցագործությունները լայն հանրությունից թաքցնելու համար, որպեսզի նրանք կարողանան ավելի շատ վնաս հասցնել հանրությանը և հնարավորություն ընձեռեն գործելու ազատորեն, հետևաբար՝ անօրինական, առանց իրավապահների կողմից ձերբակալված լինելու վտանգի։
Շարունակականություն
Սուպերհերոսների գեղարվեստական գրականության շատ գործեր տեղի են ունենում ընդհանուր գեղարվեստական տիեզերքում, երբեմն (ինչպես «DC»-ի և «Marvel»-ի տիեզերքների դեպքում) հաստատելով հազարավոր ստեղծագործությունների գեղարվեստական շարունակականություն, որոնք տարածվել են տասնամյակների ընթացքում։
Շարունակականության փոփոխությունները նույնպես տարածված են՝ փոքր փոփոխություններից մինչև հաստատված շարունակականություն, որը սովորաբար կոչվում է «retcons», մինչև ամբողջական վերագործարկում՝ ջնջելով նախորդ շարունակականությունը։
Նաև սովորական է, որ սուպերհերոսների գեղարվեստական ստեղծագործությունները պարունակում են հաստատված կերպարներ և միջավայրեր, մինչդեռ այդ հերոսների համար տեղի են ունենում հիմնական կանոնից դուրս։
Քրոսովերներ
Սուպերհերոսների գեղարվեստական գրականության տարբեր ստեղծագործությունների կերպարների միջև հաճախ հանդիպում են քրոսովերներ։ Կոմիքսները հրապարակում են շատ հանրաճանաչ «իրադարձություններ» բազմաթիվ կերպարների քրոսովերներով։ Նախորդ դարաշրջաններում, հատկապես Կոմիքսների բրոնզե դարաշրջանում, «Marvel»-ը և «DC»-ն նվիրել էին սերիաներ, որոնցում իրենց հիմնական կերպարները, ինչպիսիք են Սարդ-Մարդը և Սուպերմենը, կհանդիպեին տարբեր կերպարների առանձին պատմություններում, ինչպիսիք են «Marvel Team-Up»-ը և «DC Comics»-ը։ Այնուամենայնիվ, հրատարակչական այդ նորաձևությունը անցավ՝ հօգուտ երբեմն-երբեմն սահմանափակ սերիալների և սովորական սերիալներում հյուրերի ներկայության, երբ գրողները կարծում էին, որ հերոսի ներկայությունը արդարացված է։ Տարածված են նաև միջընկերությունների քրոսովերները՝ տարբեր շարունակականության կերպարների միջև։